Katrina Lehis

Katrina Lehis (sündinud 19. detsembril 1994) on Eesti epeevehkleja, olümpiavõitja. 

Ta tuli 2021. aastal toimunud Tokyo olümpiamängudel Eesti naiskonnaga esikohale ja sai individuaalturniiril pronksmedali. Ta on ka Euroopa meister (2018) ja juunioride maailmameister (2014).

Sportlaskarjäär

Muusikakoolis plokkflöödimängu õppinud Lehis hakkas üheksa-aastaselt õe eeskujul vehklemistreeningutel käima. Treener Helen Priinitsale (hilisema nimega Helen Nelis-Naukas) meeldis tema pikkus, vasakukäelisus, relvatunnetus ja võistlusnärv.Gunnar Press 2018, lk 598.

Noorteklassid
Esimese Eesti meistrivõistluste medali – hõbeda – sai vehklemisklubi En Garde tüdrukute võistkonda kuulunud Lehis 2006. aasta U14 vanuseklassi võistlustel. Järgmisel aastal tuli ta 12-aastaselt U14 vanuseklassis individuaalseks Eesti meistriks. 2008. aastal 13-aastaselt sai ta lisaks U14 individuaalsele ja võistkondlikule meistritiitlile individuaalselt 3. koha U18 vanuseklassis ning En Garde võistkondadega 1. koha U20 vanuseklassis ja 2. koha täiskasvanute seas.Katrina Lehise tulemused. Eesti spordi biograafiline leksikon. Vaadatud 17. mail 2023.

2009. aastal oli Lehis 3. kohal nii U18 kui U20 Eesti meistrivõistlustel, võistkondlikult sai ta mõlemal esikoha. Esimestel rahvusvahelistel tiitlivõistlustel – U18 Euroopa meistrivõistlustel Bourges'is võitis Lehis koos Gaia-Marianna Siimi ning liidrirolli kandnud Erika Kirpu ja Julia Beljajevaga kulla. Ta osales ka U18 maailmameistrivõistlustel Belfastis ja sai seal individuaalturniiril 35. koha. 2010. aastal tuli Lehis En Garde naiskonnaga täiskasvanute Eesti meistrivõistlustel kullale. Ta osales nii U18 kui U20 EM-il Ateenas ja Lobnjas. Edukamaks kujunes U20 vanuseklass, kus ta sai individuaalselt 32. koha ning koos Beljajeva, Kirpu ja Veronika Zuikovaga pronksmedali. U18 Bakuu MM-i individuaalturniiri lõpetas lehis 44. kohal.

2011. aastal tuli Lehis U18 vanuserühmas nii individuaalselt kui ka naiskondlikult Eesti meistriks, U20 klassis võitis Eesti karika ja tuli naiskondlikult Eesti meistriks ning täiskasvanute seas tuli naiskondlikult Eesti meistriks. Esimene individuaalne rahvusvahelise turniiri võit tuli U18 Euroopa karikasarja etapil Göteborgis. U18 EM-il Klagenfurtis sai ta individuaalse hõbemedali. U20 MM-il Mer Mortes jõudis Lehis individuaalselt 11. ja naiskonnaga 6. kohale. 2012. aastal võitis Lehis Eestis U20 klassis karika ja naiskonnaga saadi meistrivõistluste hõbemedal. Lisandusid pronksmedalid U20 MM-ilt Moskvas ja U23 EM-ilt Bratislavas.

2013. aastal võitis Lehis Eestis U20 klassis individuaalarvestuses nii karika- kui ka meistrivõistlused, lisaks tuli täiskasvanute arvestuses naiskonnaga Eesti meistriks. Lisandus rahvusvaheliste tiitlivõistluste medaleid: U20 EM-ilt Budapestis individuaalne pronks ja naiskondlik hõbe (koondisekaaslased Anu Hark, Gaia-Marianna Siim ja Veronika Zuikova), U23 EM-ilt Torunis naiskondlik pronks (Zuikova, Hark, Nelli Paju) ja U20 MM-ilt Porečis individuaalne pronks. Edukas esinemine tiitlivõistlustel ja maailma karikasarja etappidel tõi Lehisele hooaja kokkuvõttes U20 klassis maailma karika.Gunnar Press 2018, lk 599. 2013. aasta lõpus vigastas Lehis põlve, käis meniskioperatsioonil ja pidi tegema võistluspausi.Katrina Lehis peab uue hooaja esimese poole vahele jätma. ERR, 2. detsember 2013

Paranenud põlvega osales ta 2014. aasta märtsis U20 EM-il Jeruusalemmas, kus saagiks jäi 10. koht nii individuaalselt kui ka naiskondlikult. Aprillikuisel U20 MM-il Plovdivis – oma viimasel noorteklassi tiitlivõistlusel – võitis ta individuaalturniiril kuldmedali ja võttis saavutuse kokku sõnadega, et "paremini pole võimalik juunioride karjäärile punkti panna".Lehis: pärast viimast torget oli tohutu pingelangus. ERR, 8. aprill 2014.

Debüüt täiskasvanute seas
pisi|Katrina Lehis, Trofeu Internacional Ciutat de Barcelona 2015
Nüüd juba täiskasvanute seas võisteldes sai Lehis individuaalselt 2015. aasta Euroopa mängudel Bakuus 14., EM-il Montreux's 10. ja MM-il Moskvas 6. koha. Eesti naiskonna liikmena koos Irina Embrichi, Julia Beljajeva ja Erika Kirpuga sai ta neil võistlusel vastavalt kaks hõbemedalit ja MM-ilt 9. koha. Pärast sügisest maailma karikasarja etappi Legnanos, kus koondisekaaslane Kristina Kuusk jõudis finaali ja Lehis jäi 108. kohale, võeti Kuusk Lehise asemel Eesti naiskonna liikmeks. Ilma temata Rio de Janeiro olümpiamängudele mineku õiguse kindlustanud naiskond jätkas samas koosseisus ning nii jäi Lehis vaatamata maailma edetabelis parimaks eestlaseks tõusmisele kõrvale nii 2016. aasta Rio de Janeiro olümpiamängudelt kui ka enne seda toimunud EM-ilt.Gunnar Press 2018, lk 502, 602. Pärast olümpiamänge toimunud Tallinna Mõõga turniiriks pääses Lehis Beljajeva asemel naiskonda. Võistlus võideti, aga siis jäi Lehis lapseootele ja taandus mõneks ajaks spordist.Gunnar Press 2018, lk 506, 602.

2018 EM ja MM
2018. aastal tuli Lehis esimest korda individuaalarvestuses täiskasvanute Eesti meistriks.Epeevehklemise Eesti meistriteks krooniti Lehis ja Priinits. ERR, 21. aprill 2018 Samal aastal toimuvate Novi Sadi EM-i ja Wuxi MM-i naiskonna koosseisu määrates treenerid Lehist sinna ei võtnud. Eesti Vehklemisliidu reeglite järgi moodustati naiskond Eesti edetabeli kolmest paremast (Beljajeva, Kuusk, Kirpu) ja ühest treenerite valitud sportlasest. Treenerid eelistasid edetabelis 4. kohal olevale Lehisele 5. kohal paiknenud, aga kogenumat ja end kindla ankrunaisena näidanud Embrichi.Epeenaiskond paigas. Embrich sees, Lehis taas väljas. Delfi, 15. mai 2018. Vehklemisliidu juhatus tegi seepeale vastuolulise otsuse muuta treenerite valikut ja saata EM-i individuaalturniirile Embrichi asemel ikkagi Lehis.Vehklemisliit tegi kannapöörde - Lehis saab EMil võistelda. Delfi, 15. mai 2018.Lehis siiski pääseb EM-ile. „Olen üllatunud!”. Delfi, 16. mai 2018.Vehklejad torkavad iseendale jalga, järjepidevalt ja valusalt. Delfi, 18. mai 2018. Novi Sadi EM kujunes Eesti naistele edukaks. Beljajeva sai pronksmedali, finaalis kohtus Lehis Kuusega. Nagu ka poolfinaalis, jäi Lehis algul suurde kaotusseisu, aga kogus end matši käigus ja lõpuks võitles välja võidu.Gunnar Press 2018, lk 509–510.

Lehise Euroopa meistriks kroonimine tekitas küsimuse, kas ja kuidas ta võiks ikkagi osaleda ka MM-il. Vehklemisliidu juhatus otsustas taas naiskonna koostamise reeglistikku eirata ja läkitada MM-ile Kirpu asemel Lehise. Juhatus põhjendas otsust sellega, et sooviti kõigi EM-i medalinaiste osalemist.Nagu Schrödingeri kass. Lehise MM-ile saatmine on õige ja vale. Delfi, 26. juuni 2018. Otsus oli juriidiliselt korrektne, sest alaliidu põhikiri andis juhatusele õiguse nii talitada. Eesti Olümpiakomitee tuli konflikti mahendamiseks välja kompromissettepanekuga saata Lehis vaid individuaalturniirile, kuid Vehklemisliidu juhatus oma seisukohta ei muutnud. Küll saatis alaliidu president Lehisele ja tema treenerile ettepaneku vabatahtlikult loobuda naiskonnakohast ja piirduda individuaalturniiriga, aga Lehis sellega ei nõustunud.EOK sekkus Kirpu päästmiseks vehklemisskandaali. Delfi, 6. juuli 2018.

MM-il Wuxis tuli Lehis parima eestlasena individuaalselt 7. kohale jäädes veerandfinaalis alla itaallanna Maria Navarriale, kes hiljem tuli ka maailmameistriks. Naiskondlikult saadi veerandfinaalis kaotus USA-lt ja kokkuvõttes 6. koht. Ka USA tuli pärast esikohale.Gunnar Press 2018, lk 597.Katrina Lehis lõpetas MM-i parima eestlannana seitsmendana. ERR, 22. juuli 2018.Eesti epeenaiskond kaotas MM-il veerandfinaalis otsustava torkega USA-le. ERR, 25. juuli 2018. Koondise peatreener Kaido Kaaberma kiitis Lehise esitustKaaberma: me ei olnud favoriidid ja USA polnud autsaider. ERR, 25. juuli 2018. ja pani ta pärast veerandfinaali toimunud kohamatšideks esimest korda ankrunaise rolli.Epeenaiskond jäi tiitlikaitsjana MM-il medalita. Kas on aeg midagi muuta?. Delfi, 26. juuli 2018.

2019. aasta tulemused jäid tagasihoidlikumaks. Lehis tuli nii individuaalselt kui ka naiskondlikult küll Eesti meistriks, aga rahvusvahelistel tiitlivõistlustel tuli ta individuaalselt EM-il Düsseldorfis 42. ja MM-il Budapestis 13. kohale, naiskonnaga (Lehis, Beljajeva, Kuusk, Embrich) olid kohtadeks vastavalt 7. ja 6.

Treenerivahetus
2019. aasta septembris teatas Lehis, et lõpetab koostöö treener Helen Nelis-Naukasega. Lehis avaldas senisele treenerile tänu ja ütles, et otsus tuli raskelt, aga selgitas, et olümpiale jõudmiseks vajab ta muutust, uut lähenemist treeningutele ja motivatsiooni.Katrina Lehis loobub treener Helen Nelis-Naukase teenetest. ERR, 3. september 2019. Nelis-Naukase sõnul oli ta alates Lehise trenni võtmisest talle 100% pühendunud, Lehis oli treeneri elutöö ja nüüdne avaldus mõjus talle šokeerivalt.Helen Nelis-Naukas: olen šokeeritud, võib-olla keegi mõjutas Katrinat. ERR, 3. september 2019. Uueks treeneriks sai Nikolai Novosjolov. Valikul lähtus Lehis sellest, et treeneri vehklemisstiil oleks tema omaga sarnane ja treener ei asuks kaugel. Novosjolovi plussideks pidas ta suuri kogemusi, kirevat karjääri ja suurt suhtevõrgustikku.Katrina Lehise uueks juhendajaks sai Nikolai Novosjolov. ERR, 10. september 2019.

Nelis-Naukas hakkas Lehisele ning tema treenereile, mänedžerile ja elukaaslasele saatma massiliselt süüdistavaid ebameeldivaid sõnumeid ning käis segamas ka treeninguid. Novembris tegi Lehis politseisse Nelis-Naukase tegevuse kohta kuriteoteate ja taotles lähenemiskeeldu. Lehise sõnul oli ka treenerivahetuse otsus suures osas seotud Nelis-Naukase iseloomuga, tema puuduliku suhtlemisoskusega. Lehis ütles, et politseisse pöördumisest oli kasu, sest see lõpetas vaimse terrori ja võimaldas keskenduda eelseisvale olümpiale. Uurimine lõpetati oportuniteediga."Pealtnägija": Katrina Lehis läks ekstreeneri vastu politseisse ja palus lähenemiskeeldu. ERR, 27. oktoober 2021.

2021 Tokyo olümpiamängud
2020. aasta alguses võitis Lehis Barcelonas oma esimese maailma karikasarja etapi.Katrina Lehis võitis Barcelona MK-etapi. ERR, 8. veebruar 2020. Koroonapandeemia tõttu alates varakevadest rahvusvahelisi võistlusi ei korraldatud.Võistlusnäljas Katrina Lehis: treeningutel laotud põhi on nii paks, et tahaks selle enda jaoks välja lasta. Delfi, 29. oktoober 2020.

Enne 2021. aastal Tokyo olümpiamängudel võistlustulle minemist ütles Lehis, et tunneb end hästi ja peaks olema väga heas vormis.Olümpiadebüüdiks valmistuv Lehis: idee poolest on vorm väga hea. ERR, 23. juuli 2021. Oma avaringi vastasest Ewa Trzebinskast sai ta jagu lisaajal 11:10. 1/8 finaalis võitis ta juba kindlamalt Mara Navarria 15:10 ja veerandfinaalis Rossella Fiamingo 15:7. Poolfinaalis kaotas Lehis rumeenlanna Ana Maria Popescule 11:15, aga võitis pronksikohtumises Aizanat Murtazajeva 15:8.Katrina Lehis pälvis Tokyo olümpiamängudel pronksmedali. ERR, 24. juuli 2021. Novosjolovi hinnangul tõi Lehisele pronksmedali enesekindlus ja see, et ta teadis, mida teha tahab.Novosjolov: nii emotsionaalne ei olnud ka siis, kui võitsin oma kullad. ERR, 24. juuli 2021. Lehisest sai esimene naissportlane, kes on pärast 1992. aasta olümpiamänge Eestile suveolümpiamängudelt medali võitnud. Medali pühendas ta oma perekonnale, toetajatele, treenerile ja tema perele.Lehis: tseremooniast enam unistasin medalist. ERR, 25. juuli 2021.

Enne olümpiamänge ütles Lehis, et Eesti naiskond tahab kindlasti kuldmedaleid võita, vaatamata sellele, et parasjagu maailma esinumbrid ei olda.Katrina Lehis: meie eesmärk on minna kõige säravama medali järele. ERR, 4. aprill 2021. Lehise sõnul toetasid võistkonnakaaslased üksteist ja vehklemine "on selline imelik ala, et üks päev oleme vaenlased, järgmine päev oleme ühe asja eest väljas."Vehklejate peatreener vigastatud, naised lähevad medaleid püüdma. ERR, 21. juuli 2021. Eesti epeenaiskond koosseisus Katrina Lehis, Julia Beljajeva, Erika Kirpu ja Irina Embrich alistas kõigepealt tasavägises veerandfinaalis Poola 29:26 (Lehise minimatšid seejuures 1:1, 3:3 ja 4:2) ja siis poolfinaalis juba kindlamalt Itaalia 42:34 (Lehis 2:1, 2:4, 13:9). Finaalis kohtuti Lõuna-Korea naistega, kellest oldi üle 36:32 (Lehis 3:5, 3:3 ja viimases otsustavas duellis 10:6).Eesti epeenaiskond tuli olümpiavõitjaks!. ERR, 27. juuli 2021. Lehis tõi olümpiavõidu saavutamise juures esile väga head võistkonnakeemiat: elati üksteisele kaasa, ergutati ja motiveeriti.Lehis: nii head võistkonnakeemiat ei mäletagi. ERR, 27. juuli 2021.

Olümpiamängude kuldmedal

2022–2023
2022. aastal võitis Lehis Doha Grand Prix' etapi.Doha GP-etapp kujunes Eesti siseasjaks, Lehis alistas finaalis Differti. ERR, 30. jaanuar 2022. Antalya EM-il sai ta individuaalvõistluses 21. kohaErika Kirpu tuli EM-il seitsmendaks, meistriks krooniti ukrainlanna. ERR, 18. juuni 2022. ja naiskonnavõistluses (Lehis, Kirpu, Embrich, Nelli Differt) 9. koha.Kaheksandikfinaalis kaotanud Eesti epeenaiskond lõpetas EM-i üheksandana. ERR, 21. juuni 2022. Lehis seletas oma kehvavõitu tulemusi sellega, et temasse oli kogunenud palju pingeid ning vehklemises polnud enam vabadust ja nautimist.Kas vigastuspausilt võidukalt naasnud Lehis jõuab päästeinglina Eesti epeenaiskonda?. Delfi, 23. aprill 2023. Juulis vigastas Lehis jalga ja sel aastal enam võistlustel, sealhulgas MM-il, ei osalenud.Katrina Lehis jääb MM-ilt eemale. ERR, 12. juuli 2022.Lehis sel aastal vehklema ei naase: meil tuleb teha totaalne taaskäivitus. ERR, 19.09.2022. 

2023. aastal pärast vigastuspausilt naasmist tuli Lehis taas Eesti meistriks.Pikalt võistluspausilt kullaga naasnud Lehis: nautisin rohkem kui varem. ERR, 22. aprill 2023. Pikk kõrvalejäämine võistlustest tähendas allapoole langemist nii maailma kui Eesti edetabelis, mis tähendas, et turniire pidi ta alustama alagruppide tasemelt ja garanteeritud pääsu tiitlivõistlustele Eesti naiskonna koosseisus ei olnud. Kuna lisaks Lehisele oli teisigi teenekaid naisvehklejaid eri põhjustel Eesti edetabelis tahapoole langenud, siis tegi vehklemisliit peatreener Kaido Kaaberma ettepanekul keset hooaega naiskonna koostamise reeglitesse muudatuse, mille kohaselt naiskonnavõistlusele saavad kaks edetabeli paremat ja kaks peatreeneri valitud naist (seni kehtis 3 + 1 reegel).Eesti vehklemisliit muutis keset mängu reegleid. Kaaberma: seda tehti Pariisi olümpia nimel. Delfi, 30.01.2023. Kaaberma otsustas kaasata Lehise Eesti koondisse 2023. aasta EM-i naiskonnavõistluseks, aga mitte individuaalturniiriks. Peatreeneri sõnul võttis ta arvesse Lehisel olnud traumat ja operatsiooni ning viimaste MK-etappide kehvi tulemusi.Kaaberma avaldas EM-koondised. Lehis individuaalsele turniirile ei pääse. Delfi, 02.06.2023. EM-il sai naiskond 6. koha.Veerandfinaalis Itaaliale kaotanud epeenaiskond tuli EM-il kuuendaks. ERR, 29.06.2023.

2024–2025

2024–2025 hooaeg möödus edukalt: Bogota GP-etapil teenis Lehis pronksi, Marrakechi MK-etapil pronksi ning Vancouveri MK-etapil hõbeda ning jõudis veel kahel MK-etapil veerandfinaali. Naiskonnaga saavutas Lehis Fujairah's esikoha ja Marrakechis teise koha."Lehis edukast hooajast: valmistume kõige olulisemateks võistlusteks" ERR sport, 14. mai 2025

2025. aasta Euroopa meistrivõistlustel Itaalias Genovas jõudis Lehis naiste epee individuaalturniiril finaali, kuid pidi seal tunnistama Aizanat Murtazajeva paremust."Lehis: närvipinge oli algusest peale väga suur" ERR sport, 17. juni 2025 Naiskond saavutas neljanda koha."EOK avalikustas uue olümpiatiimi" ERR sport, 20. juuni 2025 Eesti Olümpiakomitee tunnustas Lehist 10 000 euroga."EOK tunnustab Lehist, Jefimovat, Salu ja nende treenereid" ERR sport, 7. juuli 2025

2025. aastal Gruusias Tbilisis peetud vehklemise maailmameistrivõistlustel saavutas Lehis naiste epee individuaalturniiril hõbemedali. Ta alistas 15:4 Luksemburgi vehkleja Anna Zensi, kaasmaalase Julia Beljajeva 13:10, Lõuna-Korea vehkleja Taehee Limi 15:8, itaallanna Rossella Fiamingo 15:11 ja kaasmaalase Irina Embrichi 15:10, kuid pidi finaalis tunnistama ukrainlanna Vlada Harkova paremust (14:15)."Lehis saavutas vehklemise MM-il hõbemedali ja Embrich pronksi" ERR sport, 23. juuli 2025 Epeenaiskond (koosseisus Lehis, Embrich, Differt ja Beljajeva) alistas Venezuela ja Šveitsi, kuid kaotas veerandfinaalis Itaaliale. Seejärel alistati Poola ja kaotati USA-le ning kokkuvõttes saavutati MM-il kuues koht."Eesti epeenaiskond saavutas MM-il kuuenda koha, kulla võitis Prantsusmaa" ERR sport, 25. juuli 2025

Tegevus treenerina
Vigastusest taastumise ajal 2022. aastal abistas ta treenerina toona 18-aastast vehklejat Luiza Novosjolovit.Tarmo Tiisler. Katrina Lehis: olen vigastusega rahu teinud ERR Sport, 11.11.2022.

Tunnustus
 2014 aasta noorsportlane
 2022 Eesti aasta naissportlane 
2022 Valgetähe II klassi teenetemärk"148 INIMEST ⟩ Nemad saavad tänavu president Alar Kariselt teenetemärgi". postimees.ee, 21.02.2022.
2022 Tallinna teenetemärk

Isiklikku
Ta on lõpetanud 2014. aastal Läänemaa Ühisgümnaasiumi.

Tema elukaaslane on Harri Uutar, paaril on aprillis 2017 sündinud poeg.Katrina Lehis - mõõgaga eestlanna, keda kardab terve Euroopa Postimees, 30.06.2018.

Viited

Välislingid

 Biograafia ESBL-is

Kategooria:Eesti vehklejad
Kategooria:Eesti olümpiavõitjad
Kategooria:Haapsalust pärit sportlased
Kategooria:Valgetähe II klassi teenetemärgi kavalerid
Kategooria:Sündinud 1994